ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
న్యూఢిల్లీలో జరిగిన సమగ్ర ఆరోగ్య సంరక్షణ, కమ్యూనికేషన్ అంతర్జాతీయ సదస్సునుద్దేశించి ప్రసంగించిన కేంద్ర మంత్రి డాక్టర్ జితేంద్ర సింగ్
కోవిడ్ మహమ్మారి ప్రపంచ వైద్య సిబ్బంది దృష్టి సమగ్ర ఆరోగ్య సంరక్షణపై కేంద్రీకరించేలా చేసిందని, ఇప్పుడు ప్రపంచవ్యాప్తంగా వైద్యులు విభిన్న వైద్య విధానాల్లోని బలాన్ని గరిష్ఠంగా ఉపయోగించుకోవడంపై శ్రద్ధ తీసుకుంటున్నారని న్యూఢిల్లీలో జరుగుతున్న ప్రపంచ సమగ్ర ఆరోగ్య సంరక్షణ, కమ్యూనికేషన్ సదస్సునుద్దేశించి ప్రసంగిస్తూ కేంద్ర మంత్రి డాక్టర్ జితేంద్ర సింగ్ అన్నారు. ప్రపంచంలోని భిన్న దేశాలకు చెందిన నిపుణులు, ప్రతినిధులు ఈ కార్యక్రమంలో పాల్గొన్నారు.
ఈ వెబినార్ లో మాట్లాడిన వారిలో కాలిఫోర్నియా విశ్వవిద్యాలయానికి చెందిన ప్రొఫెసర్ ఎలీసా ఎపెల్, హార్వర్డ్ కు చెందిన డాక్టర్ పీటల్ వేన్, లాటిన్ అమెరికాకు చెందిన డాక్టర్ సుసన్ బాయర్ వూ, హార్డర్డ్ కు చెందిన ప్రొఫెసర్ విక్రమ్ పటేల్, ఇతరులు ఉన్నారు.
ఇంతవరకు ఇతర వైద్యవిధానాల మీద అనుమానాలు వ్యక్తం చేసే అల్లోపతి వైద్య వృత్తి నిపుణులు కోవిడ్ మహమ్మారి విజృంభణ నేపథ్యంలో ఆయుర్వేద, హోమియో వైద్య విధానాల్లోని రోగనిరోధక శక్తిని పెంచే ఔషధాల పట్ల ఆసక్తి ప్రదర్శిస్తున్నారని డాక్టర్ జితేంద్ర సింగ్ అన్నారు. ప్రతీ ఒక్క ప్రతికూలతకు ఏదో ఒక స్వభావం ఉంటుందన్న కోణం తీసుకుంటే ఈ మహమ్మారి అన్ని వైద్య విధానాలను ఒక చోటకి చేర్చి అన్నింటి సహాయంతో గరిష్ఠ ప్రయోజనం పొందే ఒక కేంద్రీయ స్థానం వైద్య నిపుణులు కనుగొనేలా చేసిందని ఆయన చెప్పారు.
వాస్తవానికి కోవిడ్ యుగం కన్నా ముందే యోగాసనాలు, ప్రకృతి వైద్యంలో ఉన్న జీవనశైలి మార్పులు ఆచరించినట్టయితే మధుమేహ రోగులు నిత్యం తీసుకునే ఇన్సులిన్ శాతం, నోటి ద్వారా తీసుకునే ఔషధాలు తగ్గించవచ్చునని ఆధారాలతో సహా నిరూపణ అయిందని ఆయన గుర్తు చేశారు. అయినప్పటికీ కొన్ని వర్గాల్లో కొన్ని రకాలైన అనుమానాలున్నాయని, కోవిడ్ సవాలు ఆ అనుమానాలను కూడా పటాపంచలు చేసిందని మంత్రి అన్నారు.
20వ శతాబ్ది ప్రథమార్ధంలో భారతదేశంలో అంటువ్యాధులు అధికంగా ఉండేవని, వైద్యేతర ఆచరణల్లో పరిశుభ్రత ఆ రోజుల్లో ప్రిస్క్రిప్షన్ లో భాగంగా ఉండేదని డాక్టర్ జితేంద్రసింగ్ తెలిపారు. తదుపరి దశలో దాన్ని ఎవరైనా మర్చిపోయి ఉంటే సామాజిక దూరంతో, చేతులు తరచు కడుక్కోవడంతో కలిపి ఆ ఆచరణను కోవిడ్ పునరుద్ధరించిందని, ప్రపంచం యావత్తు ప్రస్తుతం దాన్ని ఆచరిస్తున్నదని ఆయన అన్నారు.
శ్రీ నరేంద్రమోదీ ప్రధానమంత్రిగా బాధ్యతలు చేపట్టిన నాటి నుంచి భారతీయ వైద్య విధానాల విలువలకు అమిత ప్రాచుర్యం కల్పించారన్న విషయం డాక్టర్ జితేంద్ర సింగ్ గుర్తు చేశారు. శ్రీ మోదీయే అంతర్జాతీయ యోగా దినోత్సవం నిర్వహించాలని ఐక్యరాజ్య సమితిలో తీర్మానం ప్రతిపాదించి ఏకగ్రీవ ఆమోదం సాధించారని, ఈ రోజున ప్రపంచంలోని ప్రతీ ఒక్క ఇల్లు యోగా ఆచరిస్తున్నదని ఆయన అన్నారు.
భారతీయ వైద్య విధానాల ప్రాముఖ్యతను పరిగణనలోకి తీసుకుని ప్రత్యేకంగా ఆయుష్ మంత్రిత్వ శాఖ ఏర్పాటు చేసింది కూడా శ్రీ మోదీయేనని ఆయన చెప్పారు.
ప్రధాన మంత్రి కార్యాలయం
సింగపూర్ లో అధ్యక్షఎన్నికల లో గెలిచినందుకు శ్రీ థర్ మన్ శణ్ముగరత్నం కు అభినందన లు తెలిపిన ప్రధానమంత్రి
సింగపూర్ కు అధ్యక్షుని గా శ్రీ థర్ మన్ శణ్ముగరత్నం ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియ జేశారు.
ప్రధాన మంత్రి ‘X’ మాధ్యం లో ఒక ట్వీట్ లో -
‘‘శ్రీ @Tharman_s , సింగపూర్ అధ్యక్షుని గా మీరు ఎన్నికైన సందర్భం లో హృదయ పూర్వకమైన అభినందన లు. భారతదేశం-సింగపూర్ వ్యూహాత్మక భాగస్వామ్యాన్ని మరింత బలపరచడం కోసం మీతో కలసి పని చేయాలని నేను ఉత్సుకత తో ఉన్నాను.’’ అని పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రమాదకరమైన వస్తువుల రవాణాలో తీసుకోవాల్సిన భద్రత చర్యలపై మార్గదర్శకాలు జారీ చేసిన కేంద్ర ప్రభుత్వం
దేశవ్యాప్తంగా ప్రమాదకర పదార్థాలను సురక్షితంగా నిర్వహించడం, రవాణా చేయడం కోసం నూతన ప్రామాణికత పాటించేలా మార్గదర్శకాలు
జాతీయ ప్రమాణాల రూపకల్పన సంస్థ అయిన బ్యూరో ఆఫ్ ఇండియన్ స్టాండర్డ్స్ , ప్రమాదకర వస్తువుల రవాణాలో భద్రత చర్యలను పెంచే లక్ష్యంతో ఇటీవల కొత్త మార్గదర్శకాలను జారీ చేసింది.
'ఐఎస్ 18149:2023 - ప్రమాదకర వస్తువుల రవాణా — మార్గదర్శకాలు' పేరిట విడుదలైన మార్గదర్శకాలను, బీఐఎస్ ట్రాన్స్పోర్ట్ సర్వీసెస్ సెక్షనల్ కమిటీ, ఎస్ఎస్డీ 01 కింద రూపొందించారు. దేశవ్యాప్తంగా ప్రమాదకర వస్తువుల సురక్షిత నిర్వహణ, రవాణా విషయంలో నూతన ప్రామాణికత పాటించేలా ఉండాలని భావిస్తున్నారు.
రవాణా పద్ధతుల ప్రామాణీకరణ లక్ష్యంతో, ప్రమాదకర వస్తువులను సురక్షిత పద్ధతిలో రవాణా చేసేలా, ప్రమాదాల అవకాశాన్ని, ప్రజలకు & పర్యావరణానికి హానిని తగ్గించేలా చేయడంలో బీఐఎస్ మార్గదర్శకాలు సహాయపడతాయి.
పేలుడు, మండే, విషపూరిత, వ్యాధులను వ్యాప్తి చేసే లక్షణాలు ఉండే ప్రమాదకర పదార్థాలు & వస్తువులు ప్రజా భద్రత, ఆస్తులు, పర్యావరణానికి ప్రమాదం కలిగిస్తాయి. ఇలాంటి వస్తువుల రవాణాలో సంపూర్ణ భద్రత పాటించేలా నిర్ధారించే తగిన చర్యలు కొత్త మార్గదర్శకాల్లో ఉన్నాయి.
భూమి, సముద్రం, జల మార్గాలు, రైలు లేదా వాయు మార్గం వంటి ఏ రూపంలో ప్రమాదకర వస్తువులను రవాణా చేసినా, ఆ ప్రక్రియలో నిర్దిష్ట జాగ్రత్తలు తీసుకోవడం అవసరం. ఈ తరహా వస్తువుల విషయంలో పటిష్టమైన ప్యాకేజింగ్, నిర్వహణ, రవాణా సమయంలోనూ నిర్దిష్ట నిర్వహణ చర్యలు తీసుకోవడంతో పాటు, రవాణా & నిర్వహణ చూసుకునే వ్యక్తులకు శిక్షణ కూడా నూతన ప్రమాణంలో ఉన్నాయి.
వస్తువుల వర్గీకరణ, ప్యాకేజింగ్, లేబులింగ్, మార్కింగ్, నిర్వహణ, పత్రాలు, సంబంధిత వ్యక్తుల పాత్ర, శిక్షణ, రవాణా, అత్యవసర చర్యలకు సంబంధించిన నిబంధనలపై మార్గదర్శకాలను ఐఎస్ 18149:2023 ప్రమాణం అందిస్తుంది. ప్రమాదకర వస్తువులుగా పేర్కొన్నవాటిలో పేలుడు పదార్థాలు, వాయువులు, మండే ద్రవ పదార్థాలు, మండే ఘనపదార్థాలు, ఆక్సీకరణ పదార్థాలు, ఆర్గానిక్ పెరాక్సైడ్లు, విషపూరిత & వ్యాధులను వ్యాప్తి చేసే పదార్థాలు, రేడియోధార్మిక పదార్థాలు, ఇతర ప్రమాదకరమైన పదార్థాలు ఉన్నాయి.
ప్రమాదకర వస్తువులను సురక్షితంగా రవాణా చేయడానికి వాహన యజమానులు/రవాణా ఏజెన్సీలు, కాంట్రాక్టర్లు, రవాణాదార్లు, ఆపరేటర్లు, ప్రమాదకర వస్తువులు/పదార్థాలను తీసుకెళ్లే డ్రైవర్లు సహా సంబంధిత అన్ని వర్గాలకు మార్గదర్శకాలను అందించడానికి ఈ ప్రమాణాన్ని రూపొందించారు.
వ్యవసాయ మంత్రిత్వ శాఖ
1082.22 లక్షల హెక్టార్ల విస్తీర్ణంలో ఖరీఫ్ పంటల సాగు
- గత ఏడాది ఇదే కాలంతో పోలిస్తే 7.15 శాతం మేర పెరిగిన విస్తీర్ణం
ప్రస్తుత ఖరీఫ్ సీజన్ సాగు విస్తీర్ణంలో సంతృప్తికరమైన పురోగతి కనిపిస్తోంది. ఈ సీజన్లో పంటల సాగు పరిస్థితి కింద వివరించబడింది:
ఖరీఫ్ పంటల విస్తరణ విస్తీర్ణం: ఈ నెల 28వ తేదీ నాటికి  దేశంలో మొత్తం 1082.22 లక్షల హెక్టార్ల విస్తీర్ణంలో ఖరీఫ్ పంటలు విత్తబడినాయి. గత ఏడాది ఇదే కాలంలో 1009.98 లక్షల హెక్టార్ల విస్తీర్ణంలో మాత్రమే నాట్లను వేశారు. దీంతో సాగు విస్తీర్ణం ప్రస్తుత సీజన్లో 7.15 శాతం పెరిగినట్టయింది. ఆయా పంటల వారీగా సాగు విస్తీర్ణం వివరాలు ఈ కింది విధంగా ఉన్నాయి:
వరి: గత ఏడాది ఇదే కాలంలో 354.41 లక్షల హెక్టార్ల విస్తీర్ణంలో వరి పంట సాగు చేయగా.. ఈ సీజన్లో వరి సాగు దాదాపు 389.81 లక్షల హెక్టార్లకు పెరిగింది. దీనిని బట్టి విశ్లేషించి చూస్తే.. ఈ పంట సాగు విస్తీర్ణం 35.40 లక్షల హెక్టార్ల మేర పెరిగినట్టయింది.
పప్పుధాన్యాలు: గత ఏడాది ఇదే కాలంలో 128.65 లక్షల హెక్టార్ల విస్తీర్ణంలో పప్పుధాన్యాలు సాగు చేయగా.. ఈ సీజన్లో ఇప్పటి వరకు దాదాపు 134.57 లక్షల హెక్టార్లలో పప్పుధాన్యాల సాగు జరిగింది. అంటే.. ఈ పంటల సాగు విస్తీర్ణం గత ఏడాదితో పోలిస్తే 5.91 లక్షల హెక్టార్లలో పెరిగింది.
ముతక తృణ ధాన్యాలు: గత సంవత్సరం ఇదే కాలంలో 172.49 లక్షల హెక్టార్ల విస్తీర్ణంలో ముతక తృణ ధాన్యాలు సాగు చేయగా.. ఈ ఏడాది 176.89 లక్షల హెక్టార్ల మేర విస్తీర్ణంలో సాగు చేశారు. అనగా.. గత ఏడాదితో పోలిస్తే 4.40 లక్షల హెక్టార్ల విస్తీర్ణంలో అధికంగా ఈ పంటలు సాగు చేయబడినాయి.
నూనె గింజలు: గత ఏడాది ఇదే కాలంలో 170.99 లక్షల హెక్టార్ల విస్తీర్ణంలో నూనె గింజల పంటలు సాగవగా.. ఈ సీజన్లో నూనె గింజల పంటల విస్తీర్ణం 193.29 లక్షల హెక్టార్లకు పెరిగింది. అంటే.. దాదాపు 22.30 లక్షల హెక్టార్లలో నూనె గింజల పంటలు అధికంగా సాగు చేయబడినాయి.
చెరకు: గత ఏడాది ఇదే కాలంలో చెరకు పంట 51.68 లక్షల హెక్టార్ల విస్తీర్ణంలో సాగవగా.. ఈ సీజన్లో ఇది 52.29 లక్షల హెక్టార్లకు చేరింది. అనగా.. గత ఏడాదితో పోలిస్తే ఈ పంట సాగు విస్తీర్ణం 0.61 లక్షల హెక్టార్ల మేర పెరిగింది.
జనపనార & మేస్తా: గత ఏడాది ఇదే కాలంలో 6.86 లక్షల హెక్టార్ల విస్తీర్ణంలో జనపనార మరియు మేస్తా సాగవగా.. ఇది ప్రస్తుత సీజన్లో ఇది 6.97 లక్షల హెక్టార్ల విస్తీర్ణానికి చేరింది. అంటే.. దేశంలో ఈ పంటల విస్తీర్ణం 0.11 లక్షల హెక్టార్ల మేర పెరిగింది.
పత్తి: గత ఏడాది ఇదే కాలంలో 124.90 లక్షల హెక్టార్ల విస్తీర్ణంలో పత్తి సాగవగా ఈ ఏడాది ఖరీఫ్లో ఇది 128.41 లక్షల హెక్టార్లకు చేరింది. అనగా 3.50 లక్షల హెక్టార్ల విస్తీర్ణంలో ఈ పంట సాగు పెరిగినట్టయింది.
కేంద్ర జల కమిషన్ నివేదక ప్రకారం, దేశంలోని 123 జలాశయాలలో ప్రత్యక్ష నీటి నిల్వ లభ్యత గత సంవత్సరం సంబంధిత కాలంతో పోలిస్తే 102 శాతంగా ఉంది.
వివరాల కోసం ఇక్కడ క్లిక్ చేయండి
ప్రధాన మంత్రి కార్యాలయం
జిఎస్టి నాలుగు సంవత్సరాల కాలాన్ని పూర్తి చేసుకొన్నందుకు ప్రశంస ను వ్యక్తం చేసిన ప్రధాన మంత్రి
అది భారతదేశ ఆర్థిక రంగం లో ఒక మైలురాయి గా నిలచిందన్న ప్రధాన మంత్రి
వస్తువులు, సేవల పన్ను  నాలుగు సంవత్సరాల కాలాన్ని పూర్తి చేసుకొన్న సందర్భం లో ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. భారతదేశ ఆర్థిక రంగం లో జిఎస్ టి ఒక మైలురాయి గా నిలచిందని ఆయన అన్నారు.
‘‘జిఎస్టి భారతదేశ ఆర్థిక రంగం లో ఒక మైలురాయి గా నిలచింది. అది పన్ను ల సంఖ్య ను, పన్నుల తాలూకు నియమావళి ని అనుసరించడం లో భారాన్ని తగ్గించివేయడం తో పాటు సామాన్య మానవుని కి మొత్తం మీద పన్ను ల సంబంధి భారాన్ని తగ్గించింది; పారదర్శకత్వాన్ని,  నియమాల అనుసరణ ను, సమగ్ర వసూలు ను చెప్పుకోదగ్గ రీతి లో పెంచింది కూడాను. #4YearsofGST’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
‘క్రియేటింగ్సినర్జీస్ ఫార్ సీమ్ లెస్ క్రెడిట్ ఫ్లో ఎండ్ ఇకానామిక్ గ్రోథ్ ’ అంశం పై నవంబర్ 18 న జరిగే సమావేశాన్ని ఉద్దేశించి ప్రసంగించనున్నప్రధాన మంత్రి
ప్రధాన మంత్రి శ్రీ నరేంద్ర మోదీ ‘క్రియేటింగ్ సినర్జీస్ ఫార్ సీమ్లెస్ క్రెడిట్ ఫ్లో ఎండ్ ఇకానామిక్ గ్రోథ్’ అంశం పై 2021 నవంబర్ 18న మధ్యాహ్నం 12 గంటల కు న్యూ ఢిల్లీ లోని ద అశోక్హోటల్ లో ఏర్పాటైన సమావేశం యొక్క ముగింపుసదస్సు ను ఉద్దేశించి ప్రసంగిస్తారు.
ఆర్థిక మంత్రిత్వ శాఖ లోని ఫైనాన్శియల్ సర్వీసెస్ డిపార్ట్ మెంటు ఈసమావేశాన్ని 2021 నవంబర్ 17వ, 18వ తేదీల లో నిర్వహిస్తోంది. ఈ సమావేశం లో వివిధ మంత్రిత్వ శాఖ లు, బ్యాంకు లు, ఆర్థిక సంస్థల తో పాటు పరిశ్రమ ల ప్రతినిధులు కూడా పాలుపంచుకొంటారు.
ఈ సందర్భం లో కేంద్ర ఆర్థిక మంత్రి కూడా పాల్గొంటారు.
(
వ్యవసాయ మంత్రిత్వ శాఖ
వరి రైతులకు గిట్టుబాటు ధరలు
కనీస మద్దతు ధరలకు  ధాన్యం సేకరణ భారత ఆహార సంస్థ , రాష్ట్ర స్థాయి ఏజెన్సీల ద్వారా జరుగుతుంది. 2020-21 ఖరీఫ్ మార్కెటింగ్ సీజన్ లో  ఎంఎస్ పి ద్వారా చారిత్రక గరిష్ఠ స్థాయిలో 128.36 లక్షల మంది రైతులు  లబ్ధి పొందారు. గత ఏడాది లబ్ధిదారులైన రైతుల సంఖ్య 124.59 లక్షలు. అలాగే 2021-22 రబీ మార్కెటింగ్ సీజన్ లో  ముందు ఏడాది లబ్ధి పొందిన 43.35 లక్షల మంది రైతులతో పోల్చితే రికార్డు స్థాయిలో 49.14 లక్షల మంది రైతులు లబ్ధి పొందారు.
దేశవ్యాప్తంగా ప్రభుత్వ ఏజెన్సీలు ఎంఎస్ పి కింద ధాన్యం సహా ఆహార ధాన్యాల సేకరణకు పారదర్శకమైన, ఉమ్మడి విధానం అమలులో ఉంది. ఈ విధానం కింద ఎఫ్ సిఐ సహా ప్రభుత్వ ఏజెన్సీలు రైతుల వద్ద ఏ ఆహార ధాన్యాలు అందుబాటులో ఉంటే అవి నిర్దేశిత ప్రమాణాలకు అనుగుణంగా ఎంఎస్ పి ధరలకు కొనుగోలు చేస్తాయి. ఒక వేళ ఎంఎస్ పితో పోల్చితే ఇతర మార్కెట్లలో మంచి ధర లభిస్తున్నట్టయితే అక్కడ అమ్ముకునే స్వేచ్ఛ రైతులు/ ఉత్పత్తిదారులకు ఉంటుంది.
వ్యవసాయ వ్యయాలు, ధరల కమిషన్  సిఫారసులకు అనుగుణంగా ప్రతీ పంట సీజన్ ప్రారంభంలోనే ప్రభుత్వం వివిధ పంటలకు కనీస మద్దతు ధరలు  ప్రకటిస్తుంది. దీని వల్ల ఏ పంట తాను పండించవచ్చు అనేది నిర్ణయించుకునే స్వేచ్ఛ రైతుకు ఉంటుంది.
కరపత్రాలు, బ్యానర్లు; రేడియో, టివిల్లో సైన్ బోర్డులు; ప్రింట్ & ఎలక్ర్టానిక్ మీడియాలో అడ్వర్ టైజ్ మెంట్ల ద్వారా ఎంఎస్ పి కార్యకలాపాలకు విస్తృతమైన ప్రచారం కల్పిస్తారు. నిర్దేశిత ప్రమాణాలకు అనుగుణంగా రైతులు పంటలను మార్కెట్ కు తెచ్చేందుకు వీలుగా వారికి నాణ్యతా ప్రమాణాలు, కొనుగోలు విధానం గురించి తెలియచేస్తారు. ఉత్పత్తి, మార్కెట్ చేయదగిన మిగులు, రైతుల సౌకర్యం; స్టోరేజి, రవాణా వంటి ఇతర సదుపాయాలు, మౌలిక వసతుల ఆధారంగా రాష్ట్ర ప్రభుత్వ ఏజెన్సీలు/ ఎఫ్ సిఐ సేకరణ కేంద్రాలు ఏర్పాటు చేస్తాయి. అప్పటికి పని చేస్తున్న మండిలు, డిపోలు, గోడౌన్లకు అదనంగా భారీ సంఖ్యలో తాత్కాలిక కొనుగోలు కేంద్రాలు కూడా రైతులకు సౌకర్యవంతమైన ప్రదేశాల్లో ఏర్పాటు చేస్తారు.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ లోక్ సభకు సమర్పించిన లిఖిత పూర్వక సమాధానంలో ఈ సమాచారం అందించారు.
విద్యుత్తు మంత్రిత్వ శాఖ
పి.ఎస్.ఏ. ఆక్సిజన్ ప్లాంట్లను ప్రారంభించిన - ఎన్.టి.పి.సి.
ఎన్.టి.పి.సి. దాద్రి మరియు ఎన్.టి.పి.సి. బోగైగావ్ లోని పి.ఎస్.ఎ. ఆక్సిజన్ ప్లాంట్ లను ఈ రోజు ప్రారంభించారు.
ప్రతి రాష్ట్రం, కేంద్రపాలిత ప్రాంతంలో పి.ఎం. కేర్స్ నిధులు తో ఏర్పాటుచేసిన పి.ఎస్.ఏ. ఆక్సిజన్ ప్లాంట్ లను గౌరవనీయులైన ప్రధాన మంత్రి ఈ రోజు ఏ.ఐ.ఐ.ఎం.ఎస్. రిషికేశ్ నుండి దృశ్య మాధ్యమం ద్వారా ప్రారంభోత్సవం చేసి దేశానికి అంకితం చేసిన వరుస కార్యక్రమాల్లో భాగంగా, ఎం.ఓ.పి. మార్గదర్శకాల ప్రకారం ఈ ప్రారంభోత్సవాలు జరిగాయి.
ఎన్.టి.పి.సి. దాద్రి లోని పి.ఎస్.ఏ. ఆక్సిజన్ ప్లాంట్ ను ముఖ్య అతిథి ఎన్.టి.పి.సి., దాద్రి, సి.జి.ఎం., శ్రీ బి. శ్రీనివాసరావు, 2021 అక్టోబర్, 7వ తేదీన ప్రారంభించారు. గౌరవనీయులైన ప్రధానమంత్రి దృశ్య మాధ్యమం ద్వారా చేసిన ప్రారంభోత్సవం మరియు ప్రసంగాన్ని, సీనియర్ అధికారులు, ఉద్యోగుల తో కలిసి సి.జి.ఎం., శ్రీ బి. శ్రీనివాసరావు, కూడా వీక్షించారు.
ఎన్.టి.పి.సి. దాద్రి ఆక్సిజన్ ప్లాంట్ లో, ప్రతి గంటకు ఐదు క్యూబిక్ మీటర్ల సామర్థ్యం కలిగి, నిమిషానికి 83 లీటర్లు ఉత్పత్తి చేసే రెండు ప్లాంట్లు ఉన్నాయి. కోవిడ్ మహమ్మారికి సంసిద్ధత దృష్ట్యా ఈ ప్లాంట్ ను ఏర్పాటు చేశారు. ఎన్.టి.పి.సి. దాద్రి లో ఏర్పాటు చేసిన ఈ యూనిట్ టౌన్-షిప్ మరియు పరిసరాల్లో వైద్య ఆక్సిజన్ అవసరమయ్యే ఏదైనా అవాంఛనీయ సంఘటన ను పరిష్కరించడానికి సహాయపడుతుంది.
దీనితో పాటు, కోవిడ్-19 సంక్షోభాన్ని పరిష్కరించడానికి ఎన్.టి.పి.సి. బోగైగావ్ లో ఆక్సిజన్ ప్లాంట్ ను ప్రారంభించారు. కేంద్ర విద్యుత్ మంత్రిత్వ శాఖ ఆధీనంలోని ఎన్.టి.పి.సి. బోగైగావ్ కార్పొరేట్ సామాజిక బాధ్యత కింద, ప్రెజర్ స్వింగ్ యాడ్సోర్ప్షన్ టెక్నాలజీ  కోసం ఆక్సిజన్ బూస్టింగ్ & బాట్లింగ్ ప్లాంట్ ను ప్రారంభించింది. ఈ ఆక్సిజన్ ప్లాంట్ మొత్తం సామర్థ్యం గంటకు/15 ఎన్.ఎం.3 . పి.ఎం. కేర్స్ నిధులు తో దేశవ్యాప్తంగా ఏర్పాటు చేసిన వివిధ ఆక్సిజన్ ప్లాంట్లను ప్రధానమంత్రి శ్రీ నరేంద్ర మోదీ జాతికి అంకితం చేసిన అనంతరం ఈ ఆక్సిజన్ ప్లాంట్ ను ప్రారంభించారు. కోవిడ్-19 కి వ్యతిరేకంగా నివారణ చర్యగా మరియు సంరక్షణగా ఎన్.టి.పి.సి.బొంగైగావ్ ఆసుపత్రి ఆవరణలో ఈ ఆక్సిజన్ ప్లాంట్ ను ఏర్పాటు చేశారు. ఎన్.టి.పి.సి. బోగైగావ్, ఎగ్జిక్యూటివ్ డైరెక్టర్, శ్రీ సుబ్రత మండల్ తో పాటు స్టేషన్ లోని కరోనా యోధుల సమక్షంలో, అస్సాం, కోక్రాఝార్, బి.టి.ఆర్., ఆరోగ్య సేవల శాఖ, సంయుక్త సంచాలకులు, డాక్టర్ జాహిరుద్దీన్ అహ్మద్, ఈ ఆక్సిజన్ ప్లాంట్ ను ప్రారంభించారు. ఈ కరోనా యోధుల్లో ఈ ప్లాంట్ ఏర్పాటు చేయడానికి, పూర్తి చేయడానికి సహకరించిన పవర్ ప్లాంట్ ఉద్యోగులు మరియు వైద్య సిబ్బంది కూడా ఉన్నారు.
ఎన్.టి.పి.సి. బోగైగావ్ ఆక్సిజన్ ప్లాంట్ లో ఎన్.టి.పి.సి. ఆసుపత్రిలోని 40 పడకలకు ఆక్సిజన్ అందించేందుకు వీలుగా పైపింగ్ నెట్-వర్క్ కూడా ఉంది. ఇది 15 సంవత్సరాలు పనిచేస్తుంది. నేరుగా  సరఫరా చేయడంతో పాటు అత్యవసర పరిస్థితుల్లో ఆక్సిజన్ ను సిలిండర్ లో నింపి సరఫరా చేసే సదుపాయం కూడా ఉంది. రెండు విధానాల్లో ఎప్పుడు ఏ విధానంలో అవసరమైతే, ఆ విధానంలో ఆక్సిజన్ అందించే వీలు కూడా ఉంది. డిమాండ్ కు అనుగుణంగా ఆటోమేటిక్ విధానంలో ఆక్సిజన్ ఉత్పత్తి చేసే సౌకర్యం ఈ ఆక్సిజన్ ప్లాంట్ లో ఉంది. ఈ ఆక్సిజన్ ప్లాంట్ లో, ఆన్-లైన్ లో స్వచ్ఛతను సూచించే గుర్తులతో పాటు ఆడియో-విజువల్ అలారాలు ఉన్నాయి. రిమోట్ పర్యవేక్షణ కోసం అనలాగ్ అవుట్-పుట్; పి.ఎస్.ఏ. ఫంక్షన్ల కోసం మిమికల్ డిస్-ప్లే తో పాటు, ఈ ఆక్సిజన్ ప్లాంట్ భారతీయ ప్రమాణాలు / ఐ.ఎస్.ఓ. మరియు ఇతర అంతర్జాతీయ ప్రమాణాల ప్రకారం అవసరాలను కూడా తీరుస్తుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారులకు ఉపశమనం కలిగించేందుకు ధరల స్థిరీకరణ నిధి కింద కేంద్రం టమోటాను కొనుగోలు చేసింది
జాతీయ వినియోగదారుల సహకార సమాఖ్య మరియు జాతీయ వ్యవసాయ సహకార మార్కెటింగ్సమాఖ్య టమోటా కిలో రూ.70 చొప్పున విక్రయిస్తున్నాయి.
టమోటాతో సహా వ్యవసాయ- ఉద్యానవన వస్తువుల పంటకోత అనంతర నష్టాలను తగ్గించడం మరియు విలువ జోడింపును పెంచడం కోసం ఆపరేషన్ గ్రీన్స్ అమలు చేయబడింది
మహారాష్ట్రలోని నాసిక్, నార్యంగోన్, ఔరంగాబాద్ బెల్ట్ నుంచి మధ్యప్రదేశ్ నుంచి కూడా కొత్త పంట రావడంతో రాబోయే రోజుల్లో టమాటా ధర తగ్గే అవకాశం ఉంది.
వినియోగదారుల వ్యవహారాల విభాగం టమోటాతో సహా 22 నిత్యావసర ఆహార వస్తువుల రోజువారీ ధరలను పర్యవేక్షిస్తుంది. ప్రస్తుతం పెరిగిన టమోటా ధరలను అరికట్టడంతోపాటు వినియోగదారులకు అందుబాటు ధరల్లో అందుబాటులో ఉంచేందుకు ప్రభుత్వం ధరల స్థిరీకరణ నిధి కింద టమోటా కొనుగోళ్లను ప్రారంభించి వినియోగదారులకు అధిక రాయితీపై అందుబాటులో ఉంచుతోంది. జాతీయ వినియోగదారుల సహకార సమాఖ్య  మరియు జాతీయ వ్యవసాయ సహకార మార్కెటింగ్సమాఖ్య  ఆంధ్రప్రదేశ్, కర్నాటక మరియు మహారాష్ట్రలోని మండీల నుండి నిరంతరం టమోటాను సేకరిస్తున్నాయి. అంతేకాకుండా వినియోగదారులకు ధరను సబ్సిడీ చేసిన తర్వాత ఢిల్లీ- జాతీయ ప్రాదేశిక ప్రాంతం, బీహార్, రాజస్థాన్ మొదలైన ప్రధాన వినియోగ కేంద్రాలలో సరసమైన ధరలకు అందుబాటులో ఉంచుతున్నాయి. టమోటా మొదట రూ.90/కిలో రిటైల్ ధర వద్ద ఆయా మార్కెట్లకు పంపగా.. ఇది 16.07.2023 నుండి రూ.80/కేజీకి తగ్గించబడింది. ప్రస్తుతం.. అంటే..20.07.2023 నుండి రూ.70/కేజీకి తగ్గించబడింది.
ప్రస్తుతం టమోటా ధరల పెరుగుదల రైతులను మరింత టమోటా పంటను పండించేలా ప్రోత్సహించవచ్చు. ఇది రాబోయే నెలల్లో ధరలను స్థిరీకరిస్తుంది.నాసిరకం వ్యవసాయ -ఉద్యానవన వస్తువుల పెంపకందారులను నష్టపరిహారం అమ్మకం నుండి రక్షించడానికి, గరిష్ట రాక కాలంలో ధరలు ఆర్థిక స్థాయిలు మరియు ఉత్పాదక వ్యయం కంటే తక్కువకు పడిపోయేటప్పుడు డిపార్ట్మెంట్ ఆఫ్ అగ్రికల్చర్ & ఫార్మర్స్ వెల్ఫేర్  మార్కెట్ ఇంటర్వెన్షన్ స్కీమ్ ని అమలుచేస్తుంది. ఈ పథకం కింద, ధర పతనం కారణంగా వచ్చే నష్టాన్ని కేంద్ర ప్రభుత్వం మరియు రాష్ట్ర ప్రభుత్వం 50:50 ప్రాతిపదికన భరిస్తాయి. ఎంఐఎస్ ప్రారంభమైనప్పటి నుండి ఇప్పటి వరకు, వ్యవసాయం మరియు రైతు సంక్షేమ శాఖకు రాష్ట్ర ప్రభుత్వాల నుండి టొమాటో విక్రయాల కష్టాలను పరిష్కరించడానికి మార్కెట్ జోక్యం కోసం ఎటువంటి ప్రతిపాదన రాలేదు.
ఫుడ్ ప్రాసెసింగ్ పరిశ్రమల మంత్రిత్వ శాఖ టమాటాతో సహా వ్యవసాయ-ఉద్యానవన వస్తువుల యొక్క విలువ జోడింపు మరియు పంట అనంతర నష్టాలను తగ్గించడం కోసం ఆపరేషన్ గ్రీన్స్ను అమలు చేస్తుంది.
పథకం యొక్క లక్ష్యాలు
 రైతులకు ఉత్పత్తుల విలువను పెంచడం.
 కష్టాల విక్రయం నుండి సాగుదారులను రక్షించడం.
 ఫుడ్ ప్రాసెసింగ్/సంరక్షణ సామర్థ్యాలలో పెరుగుదల మరియు విలువ జోడింపు.
 కోత అనంతర నష్టాలను తగ్గించడం.
ఈ పథకంలో స్వల్పకాలిక జోక్యాల భాగం మరియు దీర్ఘకాలిక జోక్యాల భాగం రెండూ ఉన్నాయి. స్వల్పకాలిక జోక్యాలలో వ్యక్తిగత రైతులు, రైతుల సమూహం, రైతు ఉత్పాదక సంస్థలు, రైతు ఉత్పత్తి సంస్థలు, సహకార సంఘాలు, రాష్ట్ర మార్కెటింగ్ మరియు సహకార సమాఖ్య, ఫుడ్ ప్రాసెసర్లు, లైసెన్స్ పొందిన కమీషన్ ఏజెంట్లు, ఎగుమతిదారులు మరియు రిటైలర్లు మొదలైన వారికి రవాణా మరియు నిల్వ రాయితీలు ఉన్నాయి.
ఈ సమాచారాన్ని వినియోగదారుల వ్యవహారాల మంత్రిత్వ శాఖ, ఆహారం & ప్రజాపంపిణీ శాఖ సహాయ మంత్రి శ్రీ అశ్విని కుమార్ చౌబే శుక్రవారం రాజ్యసభలో లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
యు.కె. ప్రధానమంత్రి శ్రీ బోరిస్ జాన్సన్ తో మాట్లాడిన - ప్రధానమంత్రి
ప్రధానమంత్రి శ్రీ నరేంద్రమోదీ ఈ రోజు యు.కే. ప్రధాన మంత్రి గౌరవనీయులు శ్రీ బోరిస్ జాన్సన్ తో ఫోన్ లో మాట్లాడారు.
కోవిడ్-19 మహమ్మారి కారణంగా ఎదుర్కొంటున్న సవాళ్ళ గురించి ఇరువురు నాయకులు తమ ఆలోచనలను పరస్పరం పంచుకున్నారు. టీకా అభివృద్ధి మరియు తయారీ రంగంలో భారతదేశం మరియు యు.కె. మధ్య మంచి సహకారాన్ని వారు ఈ సందర్భంగా సమీక్షించారు.
కోవిడ్ అనంతర, బ్రెక్సిట్ అనంతర కాలంలో భారత-యు.కె. ల మధ్య భాగస్వామ్యాన్ని మరింతగా పెంపొందించుకోవాలన్న తమ కోరికను ఇరువురు నాయకులు పునరుద్ఘాటించారు. వాణిజ్యం, పెట్టుబడులు, శాస్త్రీయ పరిశోధన, నిపుణులు, విద్యార్థుల చైతన్యం, రక్షణ, భద్రత రంగాల్లో సహకారాన్ని పరస్పరం పెంపొందించుకోడానికి అద్భుతమైన అవకాశాలున్నాయని నాయకులిద్దరూ అంగీకరించారు.
వాతావరణ మార్పులకు వ్యతిరేకంగా పోరాటంలో భారతదేశం మరియు యు.కె. చేతులు కలపడంపై వారు ప్రత్యేక దృష్టి పెట్టారు. అంతర్జాతీయ సౌర కూటమి, విపత్తు నిరోధక మౌలిక సదుపాయాల కూటమి వంటి వేదికల క్రింద రెండు దేశాల మధ్య కొనసాగుతున్న సహకారాన్ని ప్రధానులిద్దరూ ప్రశంసించారు.
భారత-యు.కె. దేశాల మధ్య భాగస్వామ్యం కోసం ప్రతిష్టాత్మక దీర్ఘకాలిక ప్రణాళికను త్వరగా ఖరారు చేయడానికి ఇరువైపుల అధికారులు తమ కృషి ని కొనసాగిస్తారని ఇరువురు నాయకులు అంగీకరించారు.
ప్రధాన మంత్రి కార్యాలయం
కతర్ అమీర్ శ్రీ శేఖ్ తమీమ్ బిన్ హమద్ అల్- థానీ తో టెలిఫోన్ లో సంభాషించిన ప్రధాన మంత్రి
స్నేహశీలురైనటువంటి కతర్ ప్రజల కు ఈద్-ఉల్-ఫిత్ర్ శుభాకాంక్షల ను వ్యక్తం చేసేందుకు గాను కతర్ అమీర్ శ్రీ శేఖ్ తమీమ్ బిన్ హమద్ అల్- థానీ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
కోవిడ్-19 విశ్వమారి విరుచుకుపడ్డ ప్రస్తుత కాలం లో భారతీయ పౌరుల సంక్షేమాని కి పూచీ పడేందుకు అమీర్ వ్యక్తిగతం గా తీసుకొంటున్న శ్రద్ధ ను ప్రధాన మంత్రి హృదయపూర్వకం గా అభినందించారు. దీనికి ప్రతి గా, అమీర్ గారు కతర్ లో భారతీయ సముదాయం అందిస్తున్నటువంటి తోడ్పాటు ను ప్రత్యేకించి భారతీయ ఆరోగ్య కార్యకర్త లు పోషిస్తున్నటువంటి పాత్ర ను ప్రశంసించారు.
వర్తమాన స్థితి లో భారతదేశం నుండి కతర్ కు అత్యవసర వస్తువుల సరఫరా లో ఎటువంటి అంతరాయాన్నైనా సరే నివారించడానికి భారతదేశ అధికార వర్గాలు శ్రద్ధ వహిస్తున్నాయన్న సంగతి ని కూడా ప్రధాన మంత్రి ప్రస్తావించారు.
త్వరలో రాబోయే అమీర్ గారి 40వ జన్మదినాన్ని దృష్టి లో పెట్టుకొని ప్రధాన మంత్రి ఆయన కు ఆత్మీయ శుభాకాంక్షలు పలుకుతూ, వారి కి ఎల్లప్పుడూ చక్కని ఆరోగ్యం తో పాటు అన్ని కార్యాల లో సఫలత సిద్ధిస్తూ ఉండాలి అనే అభిలాష ను వ్యక్తం చేశారు.
(
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ కి మరియు యుఎస్ఎ అధ్యక్షుడు శ్రీ జోసెఫ్ ఆర్. బైడెన్ కు మధ్య వర్చువల్ పద్ధతి లో జరిగిన సమావేశం
ప్రధాన మంత్రి శ్రీ నరేంద్ర మోదీ మరియు యుఎస్ఎ అధ్యక్షుడు శ్రీ జోసెఫ్ ఆర్. బైడెన్ ల మధ్య ఈ రోజు న వర్చువల్ మాధ్యమం ద్వారా సమావేశం జరిగింది. ఇండియా- యుఎస్ 2+2 మంత్రుల స్థాయి సంభాషణ కోసం వాశింగ్ టన్ డిసి కి వెళ్లిన రక్షణ శాఖ కేంద్ర మంత్రి శ్రీ రాజ్ నాథ్ సింహ్ మరియు విదేశీ వ్యవహారాల శాఖ కేంద్ర మంత్రి డాక్టర్ ఎస్. జయశంకర్ లు ఈ సమావేశం జరిగిన వేళ తమ తమ శాఖ లకు చెందిన అమెరికా మంత్రులు- అంటే యుఎస్ రక్షణ మంత్రి శ్రీ లాయడ్ ఆస్టిన్ మరియు విదేశీ వ్యవహారాల శాఖ మంత్రి శ్రీ ఎంటనీ బ్లింకన్- లతో పాటు వైట్ హౌస్ లో ఉన్నారు.
ఇద్దరు నేత లు కోవిడ్-19 మహమ్మారి, ప్రపంచ దేశాలు ఆర్థికం గా కోలుకొంటూ ఉండడం, జలవాయు సంబంధి కార్యాచరణ, దక్షిణ ఆసియా లో మరియు ఇండో-పసిఫిక్ రీజియన్ లో ఇటీవలి ఘటన క్రమాల తో పాటు యూక్రేన్ లో స్థితి సహా అనేక ప్రాంతీయ అంశాల పై మరియు ప్రపంచ అంశాల పై వారి వారి అభిప్రాయాల ను విస్తారం గా ఒకరి కి మరొకరు వెల్లడి చేసుకొన్నారు.
ఇటీవల కొన్ని సంవత్సరాల లో ద్వైపాక్షిక సంబంధాల లో చోటు చేసుకొన్నటువంటి మహత్వపూర్ణమైన ప్రగతి ని గురించి కూడా వారు సమీక్షించారు.
‘ఇండియా- యుఎస్ కాంప్రిహెన్సివ్ గ్లోబల్ స్ట్రటీజిక్ పార్ట్ నర్ శిప్’ ను మరింత గా బలోపేతం చేసుకొంటే రెండు దేశాల కు మహత్తర ప్రయోజనం సిద్ధిస్తుంది; అంతేకాదు, దాని వల్ల ప్రపంచ శాంతి కి, ప్రపంచ సమృద్ధి కి మరియు ప్రపంచ స్థిరత్వాని కి కూడాను తోడ్పాటు లభించగలదు అంటూ నేత లు ఇద్దరు వారి సమ్మతి ని వ్యక్తం చేశారు.
నూతన మరియు పునరుత్పాదక శక్తి మంత్రిత్వ శాఖ
గ్రీన్ హైడ్రోజన్ ధరను తగ్గించడానికి నేషనల్ గ్రీన్ హైడ్రోజన్ మిషన్ ప్రయత్నిస్తుంది. ఎలాగంటే..
పునరుత్పాదక విద్యుత్తును ఉపయోగించి నీటి విద్యుద్విశ్లేషణ ద్వారా మరియు బయోమాస్ నుండి థర్మోకెమికల్ మరియు బయోకెమికల్ మార్గాల ద్వారా గ్రీన్ హైడ్రోజన్ను ఉత్పత్తి చేయవచ్చని కేంద్ర నూతన & పునరుత్పాదక శక్తి మరియు విద్యుత్శాఖ మంత్రి తెలియజేశారు. ప్రస్తుతం, దేశంలో పునరుత్పాదక వనరుల ద్వారా హైడ్రోజన్ ఉత్పత్తి చాలా పరిమితంగా ఉంది. భారతదేశంలో గ్రీన్ హైడ్రోజన్/గ్రీన్ అమ్మోనియా కోసం ఉత్పత్తి సౌకర్యాలను ఏర్పాటు చేయడానికి అనేక సంస్థలు ప్రణాళికలు ప్రకటించాయి. అయితే ఇవి ఇంకా ప్రాథమిక దశలోనే ఉన్నాయి.
ఎలక్ట్రోలైజర్ల ఖర్చులు మరియు ఇన్పుట్ పునరుత్పాదక ఇంధనం గ్రీన్ హైడ్రోజన్ ఉత్పత్తి వ్యయంలో రెండు ప్రధాన భాగాలు అని మంత్రి తెలియజేశారు. మూలధనం, సరఫరా మరియు నీటి నిర్వహణ, సరఫరా, నిల్వ మరియు పంపిణీ, హైడ్రోజన్ను తగిన ఉత్పన్నాలకు మార్చడం మరియు మౌలిక సదుపాయాలను ప్రారంభించడం వంటి ఖర్చులు ఏదైనా నిర్దిష్ట అప్లికేషన్ కోసం గ్రీన్ హైడ్రోజన్ యొక్క తుది డెలివరీ ధరకు దోహదం చేస్తాయి. జాతీయ హరిత హైడ్రోజన్ మిషన్ ఈ అంశాలలో వ్యయాన్ని తగ్గించేందుకు అవసరమైన చర్యలను ఎలా చేపట్టాలని కోరుతుందో మంత్రి వివరించారు.
19,744 కోట్ల రూపాయలతో నేషనల్ గ్రీన్ హైడ్రోజన్ మిషన్కు 4 జనవరి 2023న కేంద్ర మంత్రివర్గం ఆమోదం తెలిపిందని మంత్రి తెలియజేశారు. గ్రీన్ హైడ్రోజన్ మరియు దాని ఉత్పన్నాల ఉత్పత్తి, వినియోగం మరియు ఎగుమతి కోసం భారతదేశాన్ని గ్లోబల్ హబ్గా మార్చడం మిషన్ యొక్క ప్రధాన లక్ష్యం. మిషన్లో భాగంగా కింది భాగాలు ప్రకటించబడ్డాయి:
ఎగుమతులు మరియు దేశీయ వినియోగం ద్వారా డిమాండ్ సృష్టిని సులభతరం చేయడం;
గ్రీన్ హైడ్రోజన్ ట్రాన్సిషన్  కార్యక్రమం కోసం స్ట్రాటెజిక్ ఇంటర్వెన్షన్ లోభాగంగా ప్రధాన ఆర్థిక చర్యగారూ.17,490 కోట్లు ఖర్చు చేస్తున్నారు. ఈ కార్యక్రమం మద్దతు కోసం రెండు విభిన్న ఆర్థిక ప్రోత్సాహక విధానాలను కలిగి ఉంటుంది.
నౌకారవాణా మంత్రిత్వ శాఖ
అతి పెద్ద నౌక నుంచి సరకులను దించి రికార్డు సృష్టించిన విఓ చిదంబరనార్ పోర్ట్
అతి పెద్ద నౌక నుంచి సరకులను దించి చిదంబరనార్ పోర్ట్ 29.08.2021 న సరికొత్త రికార్డు సృష్టించింది. యూఏఈ లోని మినా సాకర్ రేవు నుంచి మెస్సర్స్ చెట్టినాడ్ సిమెంట్స్ కి సింగపూర్ కి చెందిన ఎంవీ ఇన్స్ అంకారా నౌక లో వచ్చిన 93.719 టన్నుల సున్నపు రాయిని దించి చిదంబరనార్ పోర్ట్ ఈ రికార్డు సృష్టించింది. గతంలో 2021 మే 14వ వ తేదీన ఎంవీ బషన్స్ నౌక నుంచి 92,935 టన్నుల బొగ్గును దింపి నెలకొల్పిన రికార్డును 29.08.2021 న అధిగమించడం జరిగింది.
నౌకను 2021 ఆగస్ట్ 26న బెర్త్ నెంబర్ IXకి వచ్చింది. దీనిలో ఉన్న సరకును మూడు హార్బర్ మొబైల్ క్రేనులను ఉపయోగించి రోజుకు 50,000 టన్నుల చొప్పున దింపడం ప్రారంభించారు. 29వ తేదీ నాటికి మొత్తం సరకును దింపారు. సున్నపు రాయిని తీసుకుని వచ్చిన నౌక గా ఏజెంట్ మెస్సర్స్ మాక్సన్స్ షిప్పింగ్ ఏజెన్సీస్ ప్రైవేట్ లిమిటెడ్, స్టీవెడరింగ్ ఏజెంట్ గా మెస్సర్స్ చెట్టినాడ్ లాజిస్టిక్స్, ట్యూటికోరిన్ పనిచేసాయి.
ప్రస్తుత ఆర్థిక సంవత్సరం 2021-22లో విఓ చిదంబరనార్ పోర్ట్ ద్వారా జరుగుతున్న సరకుల రవాణాలో గణనీయమైన పెరుగుదల కనిపిస్తోంది. 2021 జూలై వరకు పోర్ట్ 11.33 మిలియన్ టన్నుల సరుకులను రవాణా చేసింది. గత ఏడాది ఇదే కాలంలో సరుకుల రవాణా 10.58 మిలియన్ టన్నులుగా ఉంది. గత ఏడాదితో పోల్చి చూస్తే 7.14% వృద్ధి రేటు నమోదు అయ్యింది. చిదంబరనార్ పోర్ట్ కంటైనర్ రవాణాలో కూడా గణనీయమైన మెరుగుదల కనబరిచింది. పోర్ట్ ఈ ఆర్థిక సంవత్సరంలో జూలై 2021 వరకు 2.69 లక్షల TEU లను నిర్వహించింది గత ఆర్థిక సంవత్సరం సంబంధిత కాలంతో పోలిస్తే 21.07 %వృద్ధిని నమోదు చేసింది.